Φορτηγίδες στον ποταμό Τάμεση του Λονδίνου
Μία **φορτηγίδα** ή **μαούνα** είναι ένα επίπεδο πλοίο, που χρησιμοποιείται κυρίως για μεταφορές βαρέων αγαθών σε ποτάμια και διώρυγες. Ορισμένες φορτηγίδες δεν είναι αυτοκινούμενες και για τη μετακίνησή τους απαιτείται ρυμούλκηση ή ώθηση από ρυμουλκά. Οι φορτηγίδες καναλιών, που έλκονταν από ζώα σε μονοπάτι δίπλα από τα κανάλια ανταγωνιζόταν τον σιδηρόδρομο στις αρχές της Βιομηχανικής Επανάστασης. Ωστόσο στη συνέχεια οι μεγαλύτερες ταχύτητες, το μειωμένο κόστος και η ευελιξία του σιδηροδρόμου οδήγησε αυτό το είδος μεταφοράς αγαθών σε παρακμή.

Ετυμολογία
----------

Φορτηγίδα που μεταφέρει ανακυκλώσιμα υλικά στη Γαλλία.
Η λέξη *φορτηγίδα* προέρχεται από την αρχαία ελληνική λέξη *φορτηγός* (αυτός που μεταφέρει φορτίο), ενώ η λέξη *μαούνα* είναι τουρκικής προέλευσης (*mavun*). Στα αγγλικά η φορτηγίδα ονομάζεται *barge*. Η λέξη αυτή έχει τις ρίζες της στο 1300, από την αρχαία γαλλική λέξη *barge*, και τη λαϊκή λατινική *barga*. Η λέξη αποδιδόταν σε οποιοδήποτε μικρό πλοίο, ενώ η σύγχρονη έννοια της άρχισε να χρησιμοποιείται από το 1480 περίπου. Η λέξη *bark* (μικρό πλοίο) χρονολογείται από το 1420, και προέρχεται από την αρχαία γαλλική λέξη *barque*, και τη λαϊκή λατινική *barca* (400 μ.Χ.). Η πιο ακριβής έννοια «πλοίο με τρία κατάρτια» άρχισε να χρησιμοποιείται από τον 17ο αιώνα. Αμφότερες οι λέξεις προέρχονται είτε από τη λατινική *barica*, την ελληνική βάρις, από τη λέξη στα κοπτικά: ⲃⲁⲁⲣⲉ (μικρό πλοίο), τα ιερογλυφικά αιγυπτιακά

 και παρομοίως τη λέξη *ba-y-r* που σημαίνει «πλοίο σε σχήμα καλαθιού.

Σύγχρονη χρήση
--------------

Ρυμουλκό ωθεί φορτηγίδα στο Σικάγο
Οι φορτηγίδες χρησιμοποιούνται κυρίως για χαμηλής αξίας εμπορεύματα, μιας και το κόστος μεταφοράς αγαθών με φορτηγίδες είναι σχετικά χαμηλό. Ενίοτε χρησιμοποιούνται για βαρύτερα και ογκώδη αγαθά. Οι συνηθισμένες διαστάσεις μιας φορτηγίδας στις Ηνωμένες Πολιτείες της Αμερικής είναι 59,4 x 10,7 μέτρα (195 x 35 πόδια), και έχουν τη δυνατότητα μεταφοράς έως 1.500 τόνους εμπορεύματος. Στην Ευρώπη οι μέσες διαστάσεις φορτηγίδων είναι 76,5 x 11,4 μέτρα (251 x 37 πόδια) με δυνατότητα μεταφοράς έως και 2,45 τόνων εμπορεύματος.

Οι αυτοκινούμενες φορτηγίδες χρησιμοποιούνται για πλεύση ανάντη ή κατάντη σε ήρεμα νερά. Κινούνται με τη βοήθεια ρυμουλκού όταν πλέον ανάντη σε γρηγορότερα νερά. Οι φορτηγίδες καναλιών κατασκευάζονται με προδιαγραφές για το συγκεκριμένο κανάλι στο οποίο θα επιχειρήσουν.

Πολλές φορτηγίδες, κυρίως οι Ολλανδικού τύπου, κατασκευάστηκαν αρχικά για να μεταφέρουν εμπορεύματα στα κανάλια της Ευρώπης, αλλά πλέον δεν μπορούν να ανταγωνιστούν τα νεότερα πλοία. Έτσι πολλές από αυτές ανακαινίστηκαν και χρησιμοποιούνται ως ξενοδοχεία που μεταφέρουν τους παραθεριστές στα κανάλια, ως είδος κρουαζιέρας.

Πινακοθήκη φωτογραφιών
----------------------

* Φορτηγίδα μεταφοράς οχημάτων στον ΔούναβηΦορτηγίδα μεταφοράς οχημάτων στον Δούναβη
* Φορτηγίδες στην Τουλούζη της ΓαλλίαςΦορτηγίδες στην Τουλούζη της Γαλλίας
* Αυτοκινούμενη φορτηγίδα σε κανάλι στο Ανόβερο της ΓερμανίαςΑυτοκινούμενη φορτηγίδα σε κανάλι στο Ανόβερο της Γερμανίας
* Φορτηγίδα με δεξαμενή στον ποταμό Μοζέλλα στη ΓερμανίαΦορτηγίδα με δεξαμενή στον ποταμό Μοζέλλα στη Γερμανία
* Αυτοκινούμενη φορτηγίδα που μεταφέρει χαλίκιΑυτοκινούμενη φορτηγίδα που μεταφέρει χαλίκι
* Αυτοκινούμενη φορτηγίδα σε λιμάνι της ΟλλανδίαςΑυτοκινούμενη φορτηγίδα σε λιμάνι της Ολλανδίας
* Φορτηγίδα που μεταφέρει την εξωτερική δεξαμενή του Διαστημικού Λεωφορείου στη Φλόριντα των Ηνωμένων ΠολιτειώνΦορτηγίδα που μεταφέρει την εξωτερική δεξαμενή του Διαστημικού Λεωφορείου στη Φλόριντα των Ηνωμένων Πολιτειών
* Άλογο που μεταφέρει φορτηγίδα στην Αγγλία.Άλογο που μεταφέρει φορτηγίδα στην Αγγλία.
* Αυτοκινούμενες φορτηγίδες στο Μεγάλο κανάλι της ΚίναςΑυτοκινούμενες φορτηγίδες στο Μεγάλο κανάλι της Κίνας
* Φορτηγίδες στο Πίτσμπεργκ της ΠενσυλβάνιαΦορτηγίδες στο Πίτσμπεργκ της Πενσυλβάνια
* Η Βασιλική Φορτηγίδα Suphannahong στην Ταϊλάνδη κατά τη διάρκεια τελετήςΗ Βασιλική Φορτηγίδα *Suphannahong* στην Ταϊλάνδη κατά τη διάρκεια τελετής
* Ρυμουλκό ωθεί φορτηγίδες μεταφοράς άνθρακα στο Λούισβιλ του ΚεντάκιΡυμουλκό ωθεί φορτηγίδες μεταφοράς άνθρακα στο Λούισβιλ του Κεντάκι
* Μεταφορείς φορτηγίδων στον Βόλγα (1870–73), του Ιλιά Ρέπιν*Μεταφορείς φορτηγίδων στον Βόλγα* (1870–73), του Ιλιά Ρέπιν
* Tongkang ή φορτηγίδες μεταφοράς οχημάτων στην Ινδονησία*Tongkang* ή φορτηγίδες μεταφοράς οχημάτων στην Ινδονησία

Παραπομπές
----------

1. 1 2  «Λεξικό Τριανταφυλλίδη - μαούνα». *www.greek-language.gr*. Ανακτήθηκε στις 23 Αυγούστου 2017.
2. ↑  Eatwell, John (1894). *Palgrave's Dictionary of Political Economy*. USA: Springer. σελ. 209. ISBN 9781349103584.
3. ↑  «Λεξικό της κοινής νεοελληνικής - φορτηγίδα». *www.greek-language.gr*. Ανακτήθηκε στις 23 Αυγούστου 2017.
4. ↑  «Online Etymology Dictionary - barge». *www.etymonline.com* (στα Αγγλικά). Ανακτήθηκε στις 23 Αυγούστου 2017.
5. ↑  «Επιτομή Λεξικού Κριαρά - μαούνα». *www.greek-language.gr*. Ανακτήθηκε στις 23 Αυγούστου 2017.
6. ↑  Budge, Sir Ernest Alfred Wallis (1920). *An Egyptian Hieroglyphic Dictionary*. UK: Courier Corporation. ISBN 9780486236155.
7. ↑  «Barge and Towboat Facts – Coosa- Alabama River Improvement Assn». *www.caria.org* (στα Αγγλικά). Αρχειοθετήθηκε από το πρωτότυπο στις 6 Αυγούστου 2017. Ανακτήθηκε στις 23 Αυγούστου 2017.
8. ↑  Hilling, Dr David (1996). *Transport and Developing Countries*. London: Routledge. σελ. 45. ISBN 9781134777259.
9. ↑  «The complete European Waterways barge fleet, luxury hotel barges in France, The Canal du Midi, Burgundy, Scotland and Ireland». Ανακτήθηκε στις 23 Αυγούστου 2017.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **φορτηγίδα**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φορτηγίδα** |

* Chisholm, Hugh, επιμ.. (1911) «Barge» *Εγκυκλοπαίδεια Μπριτάννικα* (11η έκδοση) Cambridge University Press

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τύποι εμπορικών πλοίων |
| --- |
|  |
| Φορτηγά | 
* Αντιλίμπερτυ
* Εμπορευματοκιβωτιοφόρο
* Λίμπερτυ
* Μεταλλευματοφόρο
* Μπαλκ κάριερ
* Οχηματαγωγό
* Πλοίο RoRo
* Πλοίο Ο.Β.Ο.
* Πλοίο ψυγείο
* Φορτηγίδα
* Φορτηγιδοφόρο
 |
|  |
| Δεξαμενόπλοια | 
* Πετρελαιοφόρο
* Υγραεριοφόρο
* Υδροφόρο
 |
|  |
| Επιβατηγά | 
* Αερόστρωμνο
* Αμφίπλωρο
* Θαλάσσιο ταξί
* Καταμαράν
* Κρουαζιερόπλοιο
* Πλοίο RoRo
* Πορθμείο
* Πορθμείο σιδηροδρόμων
* Ταχύπλοο
* Υδροπτέρυγο
* Υπερωκεάνιο
 |
|  |
| Βοηθητικά | 
* Εφόλκια
* Πλοηγίδα
* Πυροσβεστικό
* Ρυμουλκό
* Φαρόπλοιο
* Υδροφόρο
 |
|  |
| Άλλα πλοία | 
* Ατμόπλοιο
* Ζωάδικο
* Ημιβυθιζόμενο σκάφος
* Ιστιοφόρο
* Καλωδιακό
* Κότερο
* Μηχανοκάικο
* Ναυαγοσωστικό
* Παγοθραυστικό
* Πλωτό εστιατόριο
* Ποταμόπλοιο
* Ωκεανογραφικό
 |

 |